text: Лов и любов	(0.30000000)
  ISBN: 978-954-07-4756-9
  Размери(ДxВ):14.0x20.0 см.
  Най-синтетичното определение за лова е – приключение. Приключението отключва вратата към други светове, емоции, стъписвания... Ловът е приключение на сетивата – срещите с природата, с животните, с неизвестността, със случая... Ловът е приключение на духа – срещите със себе си и с другите на кръстопътя на страстта и съвестта. "Лов и любов" е книга за това приключение.
  Написана е с много любов и с безспорен талант от Михаил Михайлов. По стечение на обстоятелствата или по повелята на съдбата неговият живот е разпънат между родната България и далечната Намибия. Далечината създава специфичен образ на родината – копнежен, носталгичен, екзистенциално дълбок. Родината е емоционален отпечатък, който времето и разстоянията не заличават, а вдълбават в сърцето. Точно този отпечатък дава облика на книгата, очертава нейните ловни и любовни маршрути.
  Разказите на Михаил Михайлов са носталгични, мъдри, нравствено извисени. Чрез сюжета и самата си структура те фокусират окото на читателя. Помагат му да види по-добре същината на лова. Да го разбере като емоция, но и като етика. Да срещне жестокостта и смъртта, но да сподели радостта и милостта. Да търкулне сълзата на прощаване. Да повярва на автора, че щастието е по-силно от нещастието.